Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Mgr. Monika Bideau Repčíková. 
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli (SLORD), 
Odborná poradkyňa pre vedu a výskum, 
anglický, francúzsky, nemecký, český 

2.  Zahraničná pracovná cesta:
Belgické kráľovstvo, Brusel, 01.08 (00:01) - 23.08.2019 (23:59) 
Zahraničná pracovná cesta prerušená v dňoch: 08.08 (16:25) – 12.08.2019 (14:05)
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty sa v auguste 2019 riadil základnými dokumentmi – Štatútom Styčnej kancelárie pre výskum a vývoj v Bruseli a Plánom činnosti Styčnej kancelárie SR pre výskum a vývoj v Bruseli na rok 2019. Od toho sa odvíjali aktivity, ktoré som v rámci pobytu uskutočňovala.

Pre lepšiu čitateľnosť sú aktivity rozdelené do 4 podskupín :
1. Participácia na informačných, poradenských, školiacich a podporných aktivitách kancelárie SLORD v oblasti výskumu a vývoja
2. Vykonávanie informačnej činnosti a komunikácia s relevantným segmentom vedeckej komunity a podnikov
3. Organizovanie stretnutí, konferencií, seminárov a iných podujatí
4. Stručný priebeh rokovaní, resp. študijného pobytu

1. Participácia na informačných, poradenských, školiacich a podporných aktivitách kancelárie SLORD v oblasti výskumu a vývoja

-

2. Vykonávanie informačnej činnosti a komunikácia s relevantným segmentom vedeckej komunity a ďalších inštitúcií/organizácií
2.1 Prevádzkovanie informačného portálu
V priebehu mesiaca august 2019 boli na webovej stránke SLORD pravidelne zverejňované aktuality z oblasti vedy, výskumu a inovácií, plánované podujatia, informačné dni a odporúčania pre oblasť výskumu a inovácií v EÚ. Prebiehajú aj prípravy na modernizáciu portálu SLORD a jeho harmonizáciu s novým ERA Portálom.
Pravidelne bol aktualizovaný aj profil SLORD na Facebooku či na Twitteri. Taktiež bol pripravený newsletter, ktorý bol adresovaný približne 2.900 kontaktom z prostredia slovenskej vedy, výskumu a inovácií.

2.2 Komunikácia s relevantným segmentom vedeckej komunity a ďalších inštitúcií/organizácií
Dialóg s nasledovnými osobami, resp. inštitúciami: 
1.	s národnými delegátmi a národnými kontaktnými bodmi (NCP) pre programové výbory rámcového programu pre výskum a inovácie Horizont 2020;
2.	so Stálym zastúpením SR pri EÚ, predovšetkým so zástupcami pre výskum a vývoj a vysokoškolské vzdelávanie;
3.	ďalšími verejnými a súkromnými slovenskými subjektami podľa potreby a záujmu. 

3. Organizovanie stretnutí, konferencií, seminárov a iných podujatí
3.1. Brokerage podujatie H2020 – Inovatívne technológie a materiály pre skladovanie a konverziu energie (predpokladaný dátum 23. október 2019, Brusel)
Kancelária SLORD na základe iniciatívy UPJŠ v Košiciach a v spolupráci s českou (CZELO) a litovskou styčnou kanceláriou (LINO) pracuje na príprave medzinárodného brokerage podujatia pod názvom „Inovatívne technológie a materiály pre skladovanie a konverziu energie“, ktoré sa uskutoční dňa 23. októbra 2019 v Bruseli. Podujatie bude určené na predstavenie otvorených a nadchádzajúcich výziev pracovného programu pre oblasť Bezpečnej, čistej a efektívne využívanej energie (SC3) a prierezových tém programu Horizont 2020 zameraných na vývoj batérií. Podujate bude určené pre približne 40 - 45 relevantných zástupcov členských krajín EÚ, s cieľom vytvárať konzorciá na podávanie projektových návrhov v rámci programu H2020.
Miesto podujatia: Stále zastúpenie Litvy pri EÚ v Bruseli

3.2. Informačný deň pre vysoké školy SR k Európskym univerzitám 
Dňa 12.11.2019 sa v Bratislave uskutoční informačný seminár pre vysoké školy, na ktorom budú  prezentované strategické partnerstvá a centralizované akcie, vrátane iniciatívy Európskych univerzít (EUN).
Kancelária SLORD sa aktívne podieľať na organizácii na tohto podujatia. V priebehu augusta priebehala komunikácia s potenciálnymi zahraničnými rečníkmi, zástupcami univerzít, ktoré sú členmi univerzitných aliancií vybraných v prvom kole výzvy Európske univerzity (2019). Konkrétne sa jedná o zástupcov francúzskej univerzity Aix-Marseille a Masarykovej univerzite v Brne, obe sa stali úspešnými členmi vznikajúcich aliancií európskych univerzít. Kancelária SLORD sa tiež bude podieľať na celkovej komunikačnej kampani pre toto podujatie, 

4.  Stručný priebeh rokovaní, resp. študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Zápisy zo všetkých relevantných verejných podujatí sú priebežne zverejňované na webe SLORD a dostupné všetkým záujemcom. 

Konferencie, semináre, podujatia – August 2019: 

V období od 1.8. do 7.8.2019 a od 13.8. do 23.8.2019 sa v Bruseli nevyskytli žiadne významné podujatia vyššie uvedeného typu. 

Stretnutia a rokovania - Jún 2019: 

Jún 2019	
Dátum	Čas	Miesto	Účastník (SLORD)	Účastníci	Téma stretnutia	Záznam	
14.08.2019	09:30 – 12:00	SLORD (Skype)	Monika Bideau Repčíková, AK, TL	CVTI SR, projektový tím SK4ERA	Pracovné stretnutie k úlohám projektu SK4ERA	Zápis 	
16.08.2019	15:00 – 16:00	CZELO	Monika Bideau Repčíková, TL	Denisa Fančová, Michaela Pavlíková	Výmena skúseností s internou databázou konzultácií NCP/CZELO 	Vypracovanie odporúčania pre CVTI SR 	
21.08.2019	12:30 -15:30	Veľvyslanectvo SR v Bruseli
	Monika Bideau Repčíková, AK, TL 	Andrej Michalec, Martin Hochel 	Neformálne stretnutie, uskutočnenie interview s kanceláriou SLORD pre projekt Veľvyslanectva o komunite Slovákov v Bruseli		

5.  Odporúčané závery:
1. Systematická podpora vysielania pracovníkov univerzít a výskumných inštitútov na informačné dni Európskej komisie pre oblasti programu Horizont 2020, zahraničné konferencie, podujatia určené na nadväzovanie kontaktov a vytváranie konzorcií typu brokerage, matchmaking a pod.
Na základe pozorovania je možné konštatovať, že zástupcovia univerzít, výskumných inštitútov a ďalších organizácií pôsobiacich v SR, vhodných pre účasť na programe H2020, nie sú v dostatočnom počte zastúpení na vyššie uvedených podujatiach. Prítomnosť na týchto podujatiach je prospešná pre nadväzovanie kontaktov a profesionálny networking, a v konečnom dôsledku nevyhnutná pre začlenenie sa do vznikajúcich konzorcií podávajúcich projektové návrhy v programe H2020. 
Ako vhodné riešenie prichádza do úvahy: 1) systematické vyzývanie slovenských inštitúcií na pravidelné sledovanie informácií o konaní sa týchto podujatí; 2) Zváženie poskytnutia istého finančného obnosu verejným subjektom, ktoré nedisponujú dostatočnými finančnými prostriedkami na pokrytie cestovných nákladov svojich zamestnancov pre účasť na podujatiach tohoto typu. 

2. Intenzívne šírenie informácií o programe Európske univerzity
V rámci prvej, pilotnej výzvy pre rok 2019 v programe Európske univerzity sa vo vybraných konzorciách neocitla žiadna slovenská univerzita, vediac, že len 2 slovenské univerzity boli súčasťou kandidátskych konzorcií. Z toho dôvodu je potrebné zintenzívniť šírenie informácií o tejto iniciatíve, nakoľko po spustení druhej pilotnej výzvy bude pristúpené k plnému spusteniu projektu. Pre slovenské univerzity je rozhodujúce byť súčasťou budúcich univerzitných aliancií.
Druhá pilotná výzva pre rok 2020 bude zverejnená na jeseň 2019 a bude jej predchádzať informačný deň organizovaný Európskou komisiou s možnosťou nadväzovania partnerstiev.
Na slovenskej pôde sa plánuje dňa 12.11.2019 zorganizovať informačný deň zameraný na technické náležitosti prihlasovania sa do programu Erasmus+, vrátane zamerania na Európske univerzity (kancelária SLORD už v súčasnosti podporuje túto iniciatívu), s účasťou zahraničných zástupcov, ktorí sa budú ochotní podeliť o svoju skúsenosť s výberovým procesom. Je tiež dôležité, aby sa zástupcovia zainteresovaných univerzít podľa možnosti priamo zúčastnili informačného dňa v Bruseli.

6.   Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete: áno

Správu vypracoval: Monika Bideau Repčíková	
Dátum: 06.09.2019

								
Správu schválil:  prof. RNDr. Ján TURŇA, CSc., generálny riaditeľ